Lav et referat af nedenstående tekst:

Tekst:
Byrådskandidater i Mariagerfjord Kommune var lørdag på gaden i Hobro i forsøget på at kapre stemmer 17 dage før kommunalvalget. Og der er mere end politisk indflydelse at kæmpe for ved kommunalvalget. Med en borgmesterpost følger nemlig også flere lønnede bestyrelsesposter. Mogens Jespersen (V), der har været borgmester i Mariagerfjord Kommune siden 2014, får 1.067.614 om året i borgmesterløn. Dertil kommer cirka 170.000 kroner for ekstra hverv som blandt andet bestyrelsesarbejde. - Jeg synes, at den løn, en borgmester får, dækker fint. Det skulle gerne være lysten, der gør, at man går ind i lokalpolitik og ikke vederlag eller opgaver, man sigter efter, fordi der er økonomi i det, siger Leif Skaarup, der er Socialdemokratiets spidskandidat i Mariagerfjord Kommune. Borgmester har frasagt sig vederlag Den bedst lønnede nordjyske borgmester er Aalborg Kommunes borgmester Thomas Kastrup-Larsen (S). For fem år siden var han den højst lønnede borgmester i Danmark. Dengang lød hans borgmesterløn på 840.000 kroner, mens han fik op mod 600.000 kroner i honorar for sine bestyrelsesposter. Siden er hans borgmesterløn efter en national regulering blevet sat op til omkring 1,2 millioner. Aalborg-borgmesteren er dog rykket fra første til ottendepladsen på listen over borgmestrenes samlede løn, fordi han har frasagt sig vederlag for i alt 282.000 kroner for at være formand for bestyrelsen i Port of Aalborg, Aalborg Lufthavn og NOVI Ejendomsfond. - Det har jeg gjort, fordi da Vederlagskommissionen kom med deres rapport og Folketinget behandlede den og satte borgmesterlønnen kraftigt op, så tog vi en beslutning i Aalborg Kommune om, at vi også vil følge den del af Vederlagskommissionen, som man fra Folketingets side valgte ikke at følge. Nemlig, at de bestyrelsesposter, du er direkte udpeget til som borgmester eller rådmand i Aalborg Kommune, skal du ikke have honorar for, fordi vi er omfattet af den løn, vi får i forvejen, siger Thomas Kastrup-Larsen (S). Vil følge Aalborg-borgmesters eksempel Thomas Kastrup-Larsen har også poster i organisationen Kommunernes Landsforening. Det arbejde modtager han fortsat vederlag for, da Aalborg-borgmesteren skelner mellem lokale og nationale hverv. Ifølge en ekspert kan det være en være en god idé at se på, om det bestyrelsesarbejde, der følger med borgmesterposten, bør være ulønnet. - Det ville gøre det mere gennemskueligt for vælgerne, hvorfor de tager et givent hverv på sig, og man kan i hvert fald slippe for den der mistanke om, at det er for at få et honorar, siger Ulrik Kjær, der er professor i statskundskab ved Syddansk Universitet. Den socialdemokratiske spidskandidat i Mariagerfjord Kommune er klar til at følge Thomas Kastrup-Larsens eksempel, hvis han får borgmesterkæden om halsen fra årsskiftet. Hvis det ender med, at det er dig, der kan sætte dig i borgmesterstolen, hvordan kommer du så til at håndtere det her? - Så kommer vi til fra dag et at have en beslutning om, at vederlag til en borgmester, som bliver udpeget til poster via byrådet, bliver modregnet, siger Leif Skaarup. Læsø Kommunes borgmester Karsten Nielsen er den lavest lønnede nordjyske borgmester med en samlet årsløn på cirka 775.000 kroner.

Referat:
Aalborg Kommunes borgmester har frasagt sig vederlag for de bestyrelsesposter, hans borgmesterpost har udløst. I Mariagerfjord Kommune er den socialdemokratiske spidskandidat klar til at gøre det samme, hvis han bliver borgmester.